PROJEKTS



Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

fakss 63881100, e-pasts: [pasts@saldus.lv](mailto:pasts@saldus.lv), [www.saldus.lv](http://www.saldus.lv/)

Saldū

2023.gada …. februārī **SAISTOŠIE NOTEIKUMI Nr….**

Izdoti ar Saldus novada domes

2023.gada …. februāra sēdes

lēmumu (protokols Nr…., …..§)

**Grozījumi** **2021.gada 30.novembra Saldus novada domes saistošajos noteikumos Nr.69 “Par licencēto makšķerēšanu Pakuļu ūdenskrātuvē”**

*Izdoti saskaņā ar Zvejniecības likuma 10.panta piekto daļu*

*un Ministru kabineta 2015.gada 22.decembra noteikumu Nr.799   
 “Licencētās makšķerēšanas, vēžošanas un zemūdens medību kārtība” 15.punktu*

Izdarīt 2021.gada 30.novembra Saldus novada domes saistošajos noteikumos Nr.69 “Par licencēto makšķerēšanu Pakuļu ūdenskrātuvē” šādus grozījumus:

1. papildināt Nolikumu par licencēto makšķerēšanu Pakuļu ūdenskrātuvē ar 10.6.apakšpunktu, izsakot to šādā redakcijā:

*“10.6. Latvijas Goda ģimenes apliecības lietotāji”*;

2. Nolikuma par licencēto makšķerēšanu Pakuļu ūdenskrātuvē 11.punktā aiz skaitļa *“10.5”* papildināt ar vārdu un skaitli *“un 10.6.”*.

Domes priekšsēdētājs M. Zusts

**PASKAIDROJUMA RAKSTS**

**(par saistošiem noteikumiem Nr…. “Grozījumi 2021.gada 30.novembra Saldus novada domes saistošajos noteikumos Nr.69 “Par licencēto makšķerēšanu Pakuļu ūdenskrātuvē””)**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu mērķis ir papildināt noteikumus ar vēl vienu bezmaksas makšķerēšanas licences saņēmēju kategoriju – Latvijas Goda ģimeņu apliecību lietotāji un papildināt noteikumus ar vietu, kurā varēs saņemt bezmaksas makšķerēšanas licences minētās kategorijas īpašnieki.  2022. gada 12. aprīlī Ministru kabinets pieņēma noteikumus Nr.229 “Grozījumi Ministru kabineta 2015. gada 22. decembra noteikumos Nr. 799 "Licencētās makšķerēšanas, vēžošanas un zemūdens medību kārtība"”, kuri tika papildināti ar 23.4. apakšpunktu un 28. punkts tika izteikts jaunā redakcijā, kuri noteica, ka nosacījumi par licences par samazinātu maksu vai bezmaksas licences piešķiramas Latvijas Goda ģimenes apliecības lietotājiem. Līdz ar to Ministru kabineta pieņemtie minētie grozījumi ir obligāti jāiekļauj pašvaldību saistošajos noteikumos par licencēto makšķerēšanu, vēžošanu vai zemūdens medībām |
| 1. Fiskālā ietekme uz pašvaldības budžetu | Ietekme nav būtiska, jo nav daudz jauniekļautās kategorijas interesentu, kas būtu izteikuši vēlmi iegādāties bezmaksas makšķerēšanas licences |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Pozitīva sociālā ietekme, bet ietekme uz vidi un uzņēmējdarbības vidi nav būtiska |
| 1. Ietekme uz administratīvajām procedūrām un to izmaksām | Konsultācijas ar makšķernieku biedrību, kura apsaimnieko Pakuļu ūdenskrātuvi |
| 1. Ietekme uz pašvaldības funkcijām un cilvēkresursiem | Saistošie noteikumi nemaina jau esošās pašvaldības funkcijas. Saistošie noteikumi neparedz jebkādu ietekmi uz cilvēkresursiem |
| 1. Informācija par izpildes nodrošināšanu | Saistošo noteikumu izpildē iesaistīti pašvaldības institūciju speciālisti |
| 1. Prasību un izmaksu samērīgums pret ieguvumiem, ko sniedz mērķa sasniegšana | Sabiedrības ieguvums ir lielāks, jo papildus bezmaksas makšķerēšanas licenču izgatavošana un uzskaite nekādā mērā neapgrūtina biedrības darbību |
| 1. Izstrādes gaitā veiktās konsultācijas ar privātpersonām un institūcijām | Saistošie noteikumi tika publicēti pašvaldības oficiālajā tīmekļvietnē sabiedrības viedokļa noskaidrošanai |

Domes priekšsēdētājs M.Zusts